Kedves Barátom!

Mióta Pestre költöztem sorra érnek a megbotránkozások. A minap, Juliskám társaságában sétálgattam a Pilvax kávéház irányába, azonban a mámorító együttlétet zsibongó sokadalom zavarta meg. Az embertömeg középpontjában egy, nemzeti nyelvünkkel erősen küszködő férfi állt, kinek nyers sorait szinte itták a pestiek. Kiderült, neve Vojtina Mátyás és nem a mi hazánk fia. Szónoklatai közepette írótársainak nevezi koszorús költőinket és magát az egekbe magasztalja. Versemben az ő szerepébe bújok, hogy megírjam ezen ars poeticát. Aztán nevessen ez a tót, ha tud!

Igaz barátod:

Arany János

Tisztált Pályatárs!

Leveledet olvasva elfogott a viszolygás. Remélem, versed segítségével elfeleded a téged ért kellemetlenséget. Én éppen kötetem záró poémáján dolgozom. Számvetést készítenék e versben, hisz bőven jutott nékem jó és rossz életem során. Arra vágyom, hogy elismerjenek és verseim megértő kebelekre találjanak. A korábbiakhoz hasonlóan, most is számítanék segítségedre és pártfogó szavaidra.

Tisztelő és szerető barátod:

Madách Imre